Συμπράξεις δημόσιου και ιδιωτικού τομέα και κτηματολόγιο
Creators: name: Τατσιώνης, Δημήτριος Χαρίλαου
Publisher: name: Aristotle University of Thessaloniki
Year: 2022
Subjects: Κτηματολόγιο
Συμπράξεις Δημόσιου Ιδιωτικού Τομέα
Διαπιστευμένος Μηχανικός
Cadastre
Public Private Partnerships
Licensed Surveyor

description: Σκοπός της διπλωματικής εργασίας είναι να εξετάσει την αναγκαιότητα εφαρμογής των συμπράξεων δημόσιου και ιδιωτικού τομέα σε ζητήματα του Κτηματολογίου. Προκειμένου να καταλήξει στη διαμόρφωση πιθανών προτάσεων, ξεκινά με τον προσδιορισμό του γενικότερου ιστορικού πλαίσιού της συνεργασίας του δημόσιου και του ιδιωτικού τομέα. Έπειτα από μια σύντομη ιστορική αναδρομή από παραδείγματα συνεργασίας δημόσιου και ιδιωτικού τομέα, προσδιορίζονται οι παράγοντες που καθόρισαν την εμφάνιση των συμπράξεων στον σύγχρονο κόσμο μετά το δεύτερο παγκόσμιο πόλεμο. Η εξέταση αυτή συμπληρώνεται με τη μελέτη των νομικών πλαισίων που διαμορφώθηκαν σε παγκόσμιο επίπεδο σε διάφορους τομείς και προσδιορίζονται τα βασικά χαρακτηριστικά τέτοιων συμβάσεων που είναι γνωστές ως Συμπράξεις Δημόσιου και Ιδιωτικού Τομέα (ΣΔΙΤ). Στο τέλος της ενότητας δεν παραλείπεται να γίνει αναφορά στα προβλήματα από την εφαρμογή των ΣΔΙΤ και στις αιτίες που τα προκαλούν, ενώ παρουσιάζεται η νομοθεσία που ισχύει στην Ελλάδα και η εξέλιξη των συνεργασιών δημόσιου και ιδιωτικού τομέα στο νέο ελληνικό κράτος. Η επόμενη ενότητα ασχολείται με την αποσαφήνιση των εννοιών των συστημάτων Κτηματολογίου και Διοίκησης Γης. Περιγράφονται οι εξελίξεις που έχουν συμβεί στις έννοιες αυτές και στη σχέση που τις συνδέει. Στο τέλος της ενότητας αυτής ακολουθεί μια σύντομη παρουσίαση του ελληνικού συστήματος με το θεσμό του Υποθηκοφυλακείου και τη διαδικασία μετάβασης στο νέο θεσμό του Κτηματολογίου. Μετά την αποσαφήνιση των πιο πάνω εννοιών, που σχετίζονται με τις ΣΔΙΤ και το Κτηματολόγιο, η εργασία επικεντρώνεται στη μελέτη της εφαρμογής τους σε συστήματα Κτηματολογίου. Για την ενότητα αυτή αντλήθηκε υλικό από το εγχειρίδιο της Παγκόσμιας Τράπεζας και τις σχετικές δημοσιεύσεις κάθε χώρας. Σκοπός της εξέτασης σε διεθνές επίπεδο είναι να μελετήσει τα διάφορα σενάρια βάσει των οποίων εφαρμόστηκαν οι συμβάσεις, να προσδιορίσει τεχνικές και επίπεδα υλοποίησης και να εντοπίσει τα μειονεκτήματα και τα πλεονεκτήματα κάθε εφαρμογής. Η μελέτη συνεχίζει στον ευρωπαϊκό χώρο και κυρίως στο ιδιόμορφο καθεστώς των ΣΔΙΤ που θεσμοθετήθηκε μέσα από το ρόλο του Διαπιστευμένου Τοπογράφου. Γίνεται αναφορά στην ιστορική εξέλιξη του συστήματος κάθε χώρας, ώστε να γίνουν αντιληπτές οι διαφοροποιήσεις τους. Επίσης εξετάζεται το πλαίσιο λειτουργίας του θεσμού του Διαπιστευμένου Τοπογράφου, που περιλαμβάνει την εκπαιδευτική διαδικασία, την επαγγελματική οργάνωση και τη διαπίστευση. Στην τελευταία ενότητα προσεγγίζεται το ενδεχόμενο εφαρμογής των ΣΔΙΤ στο Ελληνικό Κτηματολόγιο. Αρχικά παρουσιάζεται το νομοθετικό πλαίσιο βάσει του οποίου λειτουργεί σήμερα ο θεσμός του κτηματολογίου στην Ελλάδα και εντοπίζονται οι πιθανοί τρόποι που μπορούν να χρησιμοποιηθούν οι συμβάσεις αυτές. Ειδικότερα εξετάζεται η εφαρμογή τους σε ζητήματα οργάνωσης των αρχείων των Υποθηκοφυλακείων – Κτηματολογικών Γραφείων, σε θέματα ανάπτυξης λογισμικού και στην οργάνωση και λειτουργία των Κτηματολογικών Γραφείων. Σε ξεχωριστή ενότητα εξετάζεται ο νομοθετημένος από το ελληνικό κράτος ρόλος του διαπιστευμένου μηχανικού. Στην παρούσα εργασία δεν επιδιώκεται μια λεπτομερής ανάλυση με συγκεκριμένα εργαλεία, βάσει των οποίων προκρίνεται η υπεροχή μιας πρότασης έναντι κάποιας εναλλακτικής. Επικεντρώνεται στον εντοπισμό προβλημάτων στη λειτουργία του Εθνικού Κτηματολογίου, και παρουσιάζει πιθανές προτάσεις μέσα από τις συμπράξεις δημόσιου και ιδιωτικού τομέα.
description: The purpose of this dissertation is to examine the necessity of implementing public-private partnerships in matters of the Cadastre. In order to come up with the possible proposals, it begins with the definition of the general historical context of the between the public and the private sector. After a brief historical review of examples of public-private partnership, the factors that determined the emergence of such partnerships in the modern world after the Second World War are identified. This examination is complemented by the study of the legal frameworks of partnerships that have been developed worldwide in various fields and identify the key features of such contracts known as public-private partnership PPPs. At the end of the section, reference is made to the problems from the implementation of PPPs and the causes that cause them, while presenting the legislation in force in Greece, and the evolution of public-private partnerships in the new Greek state. The next section deals with the clarification of the concepts of the Cadastral System and Land Administration. The evolution that has taken place in these concepts and the relationship between them are described. At the end of this section follows a brief presentation of the Greek system, with the institution of the Mortgage Office/Land Registry Office and the process of transition to the new institution of the Cadastre. After the clarification of the concepts of PPPs and cadastral systems, the dissertation focuses on the study of their application in Cadastre/Land Registry Office. Material from the World Bank handbook, and related publications of each country, was used for this section. The purpose of the international examination is to study the various scenarios in which the contracts were implemented, to understand techniques and levels of implementation and to identify disadvantages and advantages of each application. The study continues in the European area and mainly in the peculiar PPP regime that was institutionalized there through the role of the licensed Surveyor. Reference is made to the historical development of each country's system, in order to understand the differences of each country. The framework of the institution of the licensed Surveyor is also examined, which includes the educational process, the professional organization and the licensing. The last section approaches the possibility of applying PPPs to the Hellenic Cadastre. After presenting the legal framework under which the institution of the Cadastre operates in Greece today, possible ways are identified that can be used for these partnerships. In particular, their application is examined in matters of organization of the files of the Land Registry Offices - Cadastral Offices, in matters of software development and in the organization and operation of the Cadastral Offices. In a separate section, the role of the licensed engineer legislated by the Greek state is examined. The present dissertation does not seek a detailed analysis with specific tools, on the basis of which the superiority of a proposal over an alternative is preferred. It focuses on identifying problems in the operation of the National Cadastre, and presents possible proposals through public-private partnerships.